ПРЕЗИДЕНТ ҮНДЕУ ЖАСАДЫ: МЕМЛЕКЕТТІҢ БАСҚАРУ ЖҮЙЕСІН ЖАҢҒЫРТАТЫН КЕЗ КЕЛДІ
"ПРЕЗИДЕНТ ҮНДЕУ ЖАСАДЫ: МЕМЛЕКЕТТІҢ БАСҚАРУ ЖҮЙЕСІН ЖАҢҒЫРТАТЫН КЕЗ КЕЛДІ" | "https://abai.kz/post/48668"
TITLE: ПРЕЗИДЕНТ ҮНДЕУ ЖАСАДЫ: МЕМЛЕКЕТТІҢ БАСҚАРУ ЖҮЙЕСІН ЖАҢҒЫРТАТЫН КЕЗ КЕЛДІ
URL: https://abai.kz/post/48668
META: "ПРЕЗИДЕНТ ҮНДЕУ ЖАСАДЫ: МЕМЛЕКЕТТІҢ БАСҚАРУ ЖҮЙЕСІН ЖАҢҒЫРТАТЫН КЕЗ КЕЛДІ" | "https://abai.kz/post/48668"
DATE: 25.01.2017
AUTHOR(s): Абай-Ақпарат
TOTAL WORDS: 121
TEXT: Қазақстанда Үкіметті жасақтауда Парламенттің рөлі күшейтіледі. Бұл туралы бүгін отандық телеарналар арқылы Қазақстан халқына үндеу жолдаған Елбасы Нұрсұлтан Назарбаев мәлім етті, деп хабарлайды ҚазАқпарат. «Қазір заманның дидары өзгерді. Біз де өзгеруге тиіспіз. Сол себепті мемлекеттің басқару жүйесін де жаңғыртатын кез  келді. Мен елдің мүддесі мен заманның талабын, ұрпақтың болашағы ойлай отырып осындай байлам жасадым.  Арнайы құрылған жұмыс тобы атқарылған істерді баяндады. Реформа екі негізгі бағыт бойынша іске асады. Біріншіден,  Президенттің  әлеуметтік-экономикалық процестерді реттеудегі біршама өкілеттерін Үкіметке және басқа да атқарушы органдарға берген жөн деп санадым», - деді ҚР Президенті. Мемлекет басшысының айтуынша, аталған салаға Үкімет, министрліктер және әкімдіктер толықтай жауап беретін болады. Өкілеттіктерді беру тиісті Заңдарды өзгерту арқылы іске асады. Бұл өзгерістерді Үкімет қазіргі кезде Парламенттің сесссиясының аяғына дейін енгізуі тиіс.
